Source: https://www.riigiteataja.ee/akt/103072018021
Timestamp: 2020-06-05 00:03:16+00:00
Document Index: 1465996

Matched Legal Cases: ['§ 6', '§ 7', '§ 341', '§ 73', '§ 1', '§ 341', '§ 80', '§ 4', '§ 4', '§ 4', '§ 4', '§ 2']

Majandus- ja taristuministri 4. septembri 2015. a määruse nr 114 „Eriveo tingimused ning eriveo teostamise ja erilubade väljaandmise kord ning tee omanikule tekitatud kulutuste hüvitamise, eriloa menetlustasu ja eritasu määrad” ning majandus- ja kommunikatsiooniministri 22. veebruari 2011. a määruse nr 12 „Liiklusmärkide ja teemärgiste tähendused ning nõuded fooridele” muutmine – Riigi Teataja
Majandus- ja taristuministri 4. septembri 2015. a määruse nr 114 „Eriveo tingimused ning eriveo teostamise ja erilubade väljaandmise kord ning tee omanikule tekitatud kulutuste hüvitamise, eriloa menetlustasu ja eritasu määrad” ning majandus- ja kommunikatsiooniministri 22. veebruari 2011. a määruse nr 12 „Liiklusmärkide ja teemärgiste tähendused ning nõuded fooridele” muutmine
RT I, 03.07.2018, 21
Määrus kehtestatakse liiklusseaduse § 6 lõike 6, § 7 lõike 11, § 341 lõike 7 ja § 73 lõike 11 alusel.
§ 1. Majandus- ja taristuministri 4. septembri 2015. a määruses nr 114 „Eriveo tingimused ning eriveo teostamise ja erilubade väljaandmise kord ning tee omanikule tekitatud kulutuste hüvitamise, eriloa menetlustasu ja eritasu määrad” tehakse järgmised muudatused:
1) paragrahvi 4 lõiked 2 ja 3 sõnastatakse järgmiselt:
„(2) Jagatava veose vedu eriveona eriloa alusel on lõikes 1 sätestatud võimalusest sõltumatult lubatud juhul, kui lisaks liiklusseaduse § 341 lõike 8 tingimustele on täidetud kõik järgmised tingimused:
1) veose kohta on vormistatud elektrooniline veoseleht või muu veose elektrooniline saatedokument;
3) autorongi koosseisus olevate sõidukite tegelikud massid ei ületa sõidukite registrimasse;
4) autorongi koosseisus olevate sõidukite tegelikud teljekoormused ei ületa sõidukite registriteljekoormusi;
5) autorongi mõõtmed ei ületa liiklusseaduse § 80 lõike 3 alusel kehtestatud suurimaid lubatud suurusi;
6) veose kaal tonnides koos andmetega autorongi asukoha kohta edastatakse Maanteeametile vastavalt Maanteeameti veebilehel avaldatud andmete edastamise tehnilistele tingimustele;
7) veoteena kasutatakse Maanteeameti veebilehel avaldatud lubatud teedevõrku või selle osa või kohaliku omavalitsuse üksuse poolt eriloale lisatud veoteed;
8) eriveo teostaja on eriloa taotluses kinnitanud, et ta täidab käesolevas lõikes sätestatud eriveo teostamise tingimusi.
(3) Lõigetes 1 ja 2 nimetatud eriveoks avaldab Maanteeamet oma veebilehel eriveoks lubatud veotee. Maanteeamet võib nii lühiajalise kui pikaajalise eriloa lõigetes 1 ja 2 nimetatud eriveoks välja anda veoteele, mis hõlmab neid kohalikke teid ja erateid, milleks on vastava tee omaniku volitus.”;
2) paragrahvi 13 lõige 4 sõnastatakse järgmiselt:
„(4) Tee omanik võib kehtestada avalikult kasutataval teel määruses sätestatust väiksemad eriveo tasumäärad nii lühiajalise kui ka pikaajalise eriloa alusel § 4 lõigetes 1 ja 2 nimetatud eriveoks juhul, kui erivedu ei kahjusta oluliselt avalikult kasutatavat teed ja sellega ei suurene oluliselt teehoiukulu. Samuti võib tee omanik sõlmida § 4 lõigetes 1 ja 2 nimetatud eriveo teostajaga või veose omanikuga lepingu, mille kohaselt eriveo teostaja või veose omanik kohustub taastama eriveoga kahjustatud tee või hüvitama teele tekitatud kahju.”;
3) paragrahvi 14 lõiked 5 ja 6 sõnastatakse järgmiselt:
„(5) Lühiajalise eriloa, välja arvatud § 4 lõigetes 1 ja 2 nimetatud eriveoks antud lühiajalise eriloa puhul arvestatakse eriveo tasu iga eriveo eest. Paragrahvi 4 lõigetes 1 ja 2 nimetatud eriveoks on lühiajalise eriloa eriveo tasu määramisel arvestuse aluseks üks vedu ööpäevas.
(6) Pikaajalise eriloa, välja arvatud § 4 lõigetes 1 ja 2 nimetatud eriveoks antud pikaajalise eriloa puhul arvestatakse eriveo tasu määramisel vaatamata tegelikule vedude arvule eriveo sageduseks kaks vedu nädalas. Paragrahvi 4 lõigetes 1 ja 2 nimetatud pikaajalise eriloa eriveo tasu on esitatud määruse lisa 3 tabelis 2.”;
4) paragrahvi 16 lõige 4 sõnastatakse järgmiselt:
„(4) Paragrahvi 4 lõigetes 1 ja 2 nimetatud eriveo pikaajaline eriluba antakse nädalaks, kuuks, kolmeks kuuks, kuueks kuuks või üheks aastaks, kusjuures tegelik vedude arv eriloa kehtivuse perioodil ei ole piiratud.”;
5) lisa 3 kehtestatakse uues sõnastuses (lisatud).
§ 2. Majandus- ja kommunikatsiooniministri 22. veebruari 2011. a määruses nr 12 „Liiklusmärkide ja teemärgiste tähendused ning nõuded fooridele” tehakse järgmised muudatused:
1) paragrahvi 9 lõike 3 punkt 4 sõnastatakse järgmiselt:
„4) märgil 351 teine märk 351 või märgid 38, millel on teistsugune suurim sõidukiirus;”;
2) paragrahvi 25 lõige 31 sõnastatakse järgmiselt:
„(31) Märgis 949b „Kiiruspiirangu ala” tähistab märkidega 38 tähistatud kiiruspiirangu ala piiri (lisa 10 joonis 9). Märgis on punane.”;
3) paragrahvi 27 punkt 5 sõnastatakse järgmiselt:
„5) märgis 996 „Painduv püsttähis” tähistab liiklemiseks keelatud kohta ja selle post võib olla mistahes värvi.”;
4) lisa 9 kehtestatakse uues sõnastuses (lisatud).